Suruta na Pusi nai naki nei Ethan Blackadder ena vuku ni mavoa.
Written by Atu Kurumudu on June 10, 2022
Ethan Blackadder ena sega ni lewena tiko na timi ni All Blacks ena loma ni yabaki taucoko oqo ena vuku ni mavoa ni tabana.
E tukuni ni na sele na tabana ena vuku ni mavoa e tiko kina. Mavoa o Blackadder ena gauna rau sota kina na Crusaders’ kei Queensland Reds ena Super Rugby Pacific quarterfinal e Christchurch ena Vakaraubuka sa oti ka ratou qaqa kina ena 37-15.
Sa ciwa oti na nona qito ena valataki vanua ena timi ni All Blacks na cauravou oqo ka na sega tale nida na raici koya e loma ni rara ena vo ni yabaki kece oqo.
E kaya na coach ni Crusaders o Scott Robertson, ni ratou na calata na nona dau vakaraitaki koya ena loma ni rara ni sai koya edua era raica cake tu na vo ni timi.
Mai digitaki tiko o Tom Christie mena tekivu ena ‘openside flanker’ me sosomitaki Blackadder ena semi fainala kei Chiefs ena qito ka na vakayacori e Christchurch ena yakavi bogi ni Vakaraubuka.
Era digitaki Blackadder na lewe ni timi ni Crusaders wili kina o ira na kena dauniveivakatavulici me ‘Crusaders best player, ka tu saraga e matana na katuba ni kena rawa talega ni kacivaki na yacana me lewena yani na timi ni All Blacks ka me rau na sota kei Ireland ena yabaki oqo
source:stuff.co.nz
fij_Latn eng_Latn fij_Latn fij_Latn fij_Latn fij_Latn fij_Latn fij_Latn eng_Latn